નવી દિલ્હીઃ ભારતીય સેનાએ બુધવારે સતત બીજા દિવસે બ્રહ્મોસ બ્લોક-3 જમીન આધારિત ક્રૂઝ મિસાઇલનું સફળ પરીક્ષણ કરવામાં આવ્યું છે. સેનાએ કહ્યું કે મિસાઇલે કોપીબુક પ્રમાણે તમામ ઉડાન માપદંડને પૂરા કરવા સાથે સફળતાથી લક્ષ્ય સાધ્યું છે. સેનાએ કહ્યું છે સતત પાંચમી વખત બ્રહ્મોસના બ્લોક-3 સંસ્કરણનું સફળતાપૂર્વક પ્રક્ષેપણ કરવામાં આવ્યું છે. સાથે જ જમીન પર હુમલો કરવા બાબતે તેની શ્રેણીના અન્ય કોઇ હથિયારમાં આવી ઉપલબ્ધિ પ્રાપ્ત થઇ નથી. રક્ષા નિવેદન પ્રમાણે સતત સફળ પરીક્ષણે દુર્જેય હથિયારોને મારવાની દેશની ક્ષમતાને વધારે મજબુત બનાવી છે. 2 મે 2017 આ દિશામાં જ લાંબા અંતરને કાપનાર મારક હથિયારનું સફળ પરીક્ષણ કરવામાં આવ્યું છે.